Epitaphium Damonis

Epitaphium Damonis

Table of contents

EPITAPHIVM DAMONIS. DAMON.

[Page]

[Page]

EPITAPHIVM DAMONIS.
[Page]DAMON.

ARGVMENTV [...]

THyrsis, & Damon eiusdem viciniae pastores, eadem studia sequuti a pueritiâ amici erant, ut qui plurimùm. Thyrsis animi causâ profectus peregre de obitu Damonis nuncium accepit. Domum postea reversus, & rem ita esse comperto, se, suam que solitudinem hoc carmine deplorat. Damonis autem sub personá hîc intelligitur Carolus Deodatus ex urbe Hetruriae Luca paterno genere onundus, caetera Anglus; ingenio, doctrina, clarissimisque caeteris virtutibus, dum viveret, iuvenis egregius.

HImerides nymphae (nam vos & Daphnin & Hy-

Et plorata diu meministis fata Bionis) (lan

Dicite Sicelicum Thamesina per oppida carmen

Quas miser effudit voces, quae murmura Thyrsis,

Et quibus assiduis exercuit antra querelis

Fluminaque fontesque vagos, nemorumque recessus

Dum sibi praereptum queritur Damona, neque altam

Luctibus exemit noctem loca sola pererrans.

Et jam bis viridi surgebat culmus arista,

Et totidem flavas numerabant horrea messes,

Ex quo summa dies tulerat Damona sub umbras

Nec dum aderat Thyrsis, pastorem scilicet illum

Dulcis amor Musae Thusca retinebat in urbe.

Ast ubi mens expleta domum, pecorisque relicti

Cura vocat, simul assuetâ seditque sub ulmo,

Tum vero amissum tum denique sentit amicum,

Caepit & immensum sic exonerare dolorem.

Ite domum impasti, domino iam non vacat, agni.

Hei mihi quae terris, quae dicam numina coelo?

Postquam te immiti rapuerunt funere Damon!

Siccine nos linquis, tua sic sine nomine virtus

Ibit, & obscuris numero sociabitur umbris?

At non ille, animas virgâ qui dividit aureâ

Ista velit, dignum que tui te ducat in agmen

Ignavumque procul pecus arceat omne silentum.

Ice domum impasti, domino iam non vacat, agni.

Quic quid erit, certè nisi mè lupus antè videbit,

Indeplorato non comminuere sepulcro,

[Page] Constabitque tuus tibi honos, longúmque vigebit

Inter pastores, illi tibi vota secundo

Solvere post Daphnin, post Daphnin dicere laudes

Gaudebunt, dum rura Pales, dum Faunus amabit:

Si quid id est, priscamque fidem coluisse, piúmque

Palladiásque artes, sociúmque habuisse canorum

Ite domum impasti, domino jam non vacat, agni.

Haec tibi certa manent, tibi erunt haec praemia Damon,

At mihi quid tandem fiet modò? quis mihi fidus

Haerebit lateri comes ut tu saepe solebas

Frigoribus duris, & per loca faeta pruinis,

Aut rapido sub sole, siti morientibus herbis

Sive opus in magnos fuit eminùs ire leones

Aut avidos terrere lupos, praesepibus altis;

Quis fando sopire diem, cantuque solebit?

Ite domum impasti, domino iam non vacat, agni.

Pectora cui credam? quis me lenire docebit

Mordaces curas, quis longam fallere noctem

Dulcibus alloquiis, grato cùm sibilat igni

Molle pyrum, & nucibus strepitat focus, at malus auster

Miscet cuncta foris, & desuper intonat ulmo

Ite domum impasti, domino iam non vacat, agni.

Aut aestate, dies medio dum vertitur axe,

Cum Pan aesculeâ somnum capit abditus umbrâ

Et repetunt sub aquis sibi nota sedilia nymphae,

Pastoresque latent, stertit sub sepe colonus,

Quis mihi blanditiásque tuas, quis tum mihi risus

Cecropiosque sales referet, cultosque lepores?

Ite domum impasti, domino iam non vacat, agni.

At iam solus agros, iam pascua solus oberro

Sicubi ramosae densantur vallibus umbrae

Hic serum expecto, supra caput imber & Eurus

Triste sonant, fractaeque agitata crepuscula silvae.

[Page] Ite domum impasti, domino iam non vacat, agni.

Heu quàm culta mihi priùs arva procacibus herbis

Involvuntur, & ipsa situ seges alta fatiscit!

Innuba neglecto marcescit & uva racemo,

Nec myrteta juvant, ovium quoque taedet, at illae

Maerent, inque suum convertunt ora magistrum

Ite domum impasti, domino jam non vacat, agni.

Tityrus ad corylos vocat, Alphesiboeus ad ornos,

Ad salices Aegon, ad flumina pulcher Amyntas,

Hîc gelidi fontes, hîc illita gramina musco,

Hîc Zephyri, hîc placidas interstrepit arbutus undas;

Ista canunt surdo, frutices ego nactus abibam.

Ite domum impasti, domino jam non vacat, agni.

Mopsus ad haec, nam me redeuntem forte notarat

(Et callebat avium linguas, & sydera Mopsus)

Thyrfi quid hoc? dixit, quae te coquit improba bilis?

Aut te perdit amor, aut te malè fascinat astrum

Saturni grave saepe fuit pastoribus astrum,

Intimaque obliquo figit praecordia plumbo

Ite domum impasti, domino jam non vacat, agni.

Mirantur nymphae, & quid te Thyrsi futurum est?

Quid tibi vis? ajunt, non haec solet esse juventae

Nubila frons, oculique truces, vultusque severi

Illa choros, lususque leves, & semper amorem

Iure petit, bis ille miser qui serus amavit.

Ite domum impasti, domino jam non vacat, agni.

Venit Hyas, Dryopeque, et filia Baucidis Aegle

Docta modos, citharaeque sciens, sed perdita fastu,

Venit Idumanii Chloris vicina fluenti,

Nil me blanditiae, nil me solantia verba

Nil me, si quid adest, movet, aut spes ulla futuri.

Ite domum impasti, domino jam non vacat, agni.

Hei mihi quam similes ludunt per prata juvenci

[Page] Omnes unanimi secum sibi lege sodales,

Nec magis hunc alio quisquam secernit amicum

De grege, sic densi veniunt ad pabula thoes,

Inque vicem hirsuti paribus junguntur onagri,

Lex eadem pelagi, deserto in littore Proteus

Agmina Phocarum numerat, vilisque volucrum

Passer habet semper quicum sit, & omnia circum

Farra libens volitet serò sua tecta revisens,

Quem si fors letho objecit, seu milvus adunco

Fata tulit rostro, seu stravit arundine fossor,

Protinus ille alium socio petit inde volatu.

Nos durum genus, & diris exercita fatis

Gens, homines, aliena animis, & pectore discors

Vix sibi quisque parem de millibus invenit unum,

Aut si sors dederit tandem non aspera votis,

Illum inopina dies quâ non speraveris horâ

Surripit, aeternum linquens in saecula damnum.

Ite domum impasti, domino jam non vacat, agni.

Heu quis me ignotas traxit vagus error in oras

Ire per aereas rupes, Alpemque nivosam!

Ecquid erat tanti Romam vidisse sepultam?

Quamvis illa foret, qualem dum viseret olim,

Tityrus ipse suas & oves & rura reliquit;

Vt te tam dulci possem caruisse sodale

Possem tot maria alta, tot interponere montes,

Tot sylvas, tot saxa tibi, fluviosque sonantes.

Ah certè extremùm licuisset tangere dextram,

Et bene compositos placidè morientis ocellos,

Et dixisse vale, nostri memor ibis ad astra.

Ite domum impasti, domino jam non vacat, agni.

Quanquam etiam vestri nunquam meminisse pigebit

Pastores Thusci, Musis operata juventus,

Hic Charis, atque Lepos; & Thuscus tu quoque Damon.

[Page] Antiquâ genus unde petis Lucumonis ab urbe.

O ego quantus eram gelidi cum stratus ad Arni

Murmura, populeumque nemus, quà mollior herba,

Carpere nunc violas, nunc summas carpere myrtos

Et potui Lycidae certantem audire Menalcam,

Ipse etiam tentare ausus sum, nec puto multùm

Displicui, nam sunt & apud me munera vestra

Fiscellae, calathique & cerea vincla cicutae,

Quin & nostra suas docuerunt nomina fagos

Et Datis, & Francinus, erant & vocibus ambo

Et studiis noti, Lydorum sanguinis ambo.

Ite domum impasti, domino iam non vacat, agni.

Haec mihi tum laeto dictabat roscida luna,

Dum solus teneros claudebam cratibus haedos.

Ah quoties dixi, cùm te cinis ater habebat,

Nunc canit, aut lepori nunc tendit retia Damon,

Vimina nunc texit, varios sibi quod sit in usus;

Et quae tum facili sperabam mente futura

Arripui voto levis, & praesentia finxi,

Heus bone numquid agis? nisi te quid forte retardat

Imus? & argutâ paulùm recubamus in umbra,

Aut ad aquas Colni, aut ubi jugera Cassibelauni?

Tu mihi percurres medicos, tua gramina, succos,

Helleborúmque, humilésque crocos, foliúm (que) hyacinthi,

Quasque habet ista palus herbas, artesque medentum,

(Ah pereant herbae, pereant artesque medentum

Gramina, postquam ipsi nil profecere magistro.)

Ipse etiam, nam nescio quid mihi grande sonabat

Fistula, ab undecimâ iam lux est altera nocte,

Et tum forte novis admôram labra cicutis,

Dissiluere tamen rupta compage, nec ultra

Ferre graves potuere sonos, dubito quoque ne sim

Turgidulus, tamen & referam, vos cedite silvae

[Page] Ite domum impasti, domino iam non vacat, agni

Ipse ego Dardanias Rutupina per aequora puppes

Dicam, & Pandrasidos regnum vetus Inogeniae

Brennúmque Arviragúmque duces, priscúmque Belinum

Et tandem Armoricos Britonum sub lege colonos;

Tum gravidam Arturo fatali fraude Iogernen

Mendaces vultus, assumptáque Gorlois arma

Merlini dolus. O mihi tum si vita supersit,

Tu procul annosa pendebis fistula pinu

Multùm oblita mihi, aut patriis mutata camaenis

Brittonicum strides, quid enim? omnia non licet uni

Non sperasse uni licet omnia, mi satis ampla

Merces, & mihi grande decus (sim ignotus in aevum

Tum licet, externo penitúsque inglorius orbi)

Si me flava comas legat Vsa, & potor Alauni,

Vorticibús que frequens Abra, & nemus omne Treantae,

Et Thamesis meus ante omnes, & fusca metallis

Tamara, & extremis me discant Orcades undis

Ite domum impasti, domino iam non vacat, agni.

Haec tibi servabam lentâ sub cortice lauri

Haec, & plura simul, tum quae mihi pocula Mansus

Mansus Chalcidicae non ultima gloria ripae

Bina dedit mirum artis opus, mirandus & ipse,

Et circum gemino caelaverat argumento:

In medio rubri maris unda, & odoriferum ver

Littora longa Arabum, & sudantes balsama silvae

Has inter Phoenix divina avis, unica terris

Caeruleum fulgens diversicoloribus alis

Auroram vitreis surgentem respicit undis.

Parte alia Polus omnipatens, & magnus Olympus,

Quis putet? hic quoque Amor pictaeque in nube pharetrae

Arma corusca faces, & spicula tincta pyropo

Nec tenues animas, pectúsque ignobile vulgi

[Page] Hinc ferit, at circùm flammantia lumina torquens

Semper in erectum spargit sua tela per orbes

Impiger, & pronos nunquam collimat ad ictus,

Hinc mentes ardere sacrae, formae que deorum.

Tu quoque in his, nec me fallit spes lubrica Damon,

Tu quoque in his certè es, nam quò tua dulcis abiret

Sanctáque simplicitas, nam quò tua candida virtus?

Nec te Lethaeo fas quaesivisse sub orco,

Nec tibi conveniunt lachrymae, nec flebimus ultrà,

Ite procul lachrymae, purum colit aethera Damon,

Aethera purus habet, pluvium pede reppulit arcum

Heroúmque animas inter, divósque perennes

Aethereos haurit latices & gaudia potat

Ore Sacro. Quin tu coeli post jura recepta

Dexter ades, placidúsque fave quicúnque vocaris,

Seu tu noster eris Damon, sive aequior audis

Diodotus, quo te divino nomine cuncti

Caelicolae norint, sylvisque vocabere Damon.

Quod tibi purpureus pudor, & sine labe juventus

Grata fuit, quòd nulla tori libata voluptas,

En etiam tibi virginei servantur honores,

Ipse caput nitidum cinctus rutilante corona,

Laetáque frondentis gestans umbtacula palmae

Aeternùm perages immortales hymenaeos

Cantus ubi, choreisque furit lyra mista beatis

Festa Sionaeo bacchantur & Orgia Thyrso.

Londini

FINIS.

[Page]

Information about this book

Title statement

Epitaphium Damonis

Milton, John, 1608-1674.

Edition statement

1639

Publication

Publisher

Text Creation Partnership,

Place of publication

Ann Arbor, MI ; Oxford (UK) :

Date

2003-01 (EEBO-TCP Phase 1).

ID [DLPS]

A19792

ID [STC]

STC 6218

ID [STC]

ESTC S118234

ID [EEBO-CITATION]

99853442

ID [PROQUEST]

99853442

ID [VID]

18825

Availability

This keyboarded and encoded edition of the work described above is co-owned by the institutions providing financial support to the Early English Books Online Text Creation Partnership. This Phase I text is available for reuse, according to the terms of Creative Commons 0 1.0 Universal. The text can be copied, modified, distributed and performed, even for commercial purposes, all without asking permission.

Series

Early English books online.

Notes

(EEBO-TCP ; phase 1, no. A19792)

Transcribed from: (Early English Books Online ; image set 18825)

Images scanned from microfilm: (Early English books, 1475-1640 ; 418:09)

Source

— Epitaphium Damonis, Milton, John, 1608-1674..

Extent

[8] p.

s.n.,. [London :: 1639?]. (Caption title.) (Commemorates Charles Diodati, who died in 1638.) (Imprint from STC.) (Signatures: A.) (Reproduction of the original in the British Library.)

Creation

Created by converting TCP files to TEI P5 using tcp2tei.xsl, TEI @ Oxford.

Editorial practices

EEBO-TCP is a partnership between the Universities of Michigan and Oxford and the publisher ProQuest to create accurately transcribed and encoded texts based on the image sets published by ProQuest via their Early English Books Online (EEBO) database (http://eebo.chadwyck.com). The general aim of EEBO-TCP is to encode one copy (usually the first edition) of every monographic English-language title published between 1473 and 1700 available in EEBO.

EEBO-TCP aimed to produce large quantities of textual data within the usual project restraints of time and funding, and therefore chose to create diplomatic transcriptions (as opposed to critical editions) with light-touch, mainly structural encoding based on the Text Encoding Initiative (http://www.tei-c.org).

The EEBO-TCP project was divided into two phases. The 25,363 texts created during Phase 1 of the project have been released into the public domain as of 1 January 2015. Anyone can now take and use these texts for their own purposes, but we respectfully request that due credit and attribution is given to their original source.

Users should be aware of the process of creating the TCP texts, and therefore of any assumptions that can be made about the data.

Text selection was based on the New Cambridge Bibliography of English Literature (NCBEL). If an author (or for an anonymous work, the title) appears in NCBEL, then their works are eligible for inclusion. Selection was intended to range over a wide variety of subject areas, to reflect the true nature of the print record of the period. In general, first editions of a works in English were prioritized, although there are a number of works in other languages, notably Latin and Welsh, included and sometimes a second or later edition of a work was chosen if there was a compelling reason to do so.

Image sets were sent to external keying companies for transcription and basic encoding. Quality assurance was then carried out by editorial teams in Oxford and Michigan. 5% (or 5 pages, whichever is the greater) of each text was proofread for accuracy and those which did not meet QA standards were returned to the keyers to be redone. After proofreading, the encoding was enhanced and/or corrected and characters marked as illegible were corrected where possible up to a limit of 100 instances per text. Any remaining illegibles were encoded as <gap>s. Understanding these processes should make clear that, while the overall quality of TCP data is very good, some errors will remain and some readable characters will be marked as illegible. Users should bear in mind that in all likelihood such instances will never have been looked at by a TCP editor.

The texts were encoded and linked to page images in accordance with level 4 of the TEI in Libraries guidelines.

Copies of the texts have been issued variously as SGML (TCP schema; ASCII text with mnemonic sdata character entities); displayable XML (TCP schema; characters represented either as UTF-8 Unicode or text strings within braces); or lossless XML (TEI P5, characters represented either as UTF-8 Unicode or TEI g elements).

Keying and markup guidelines are available at the Text Creation Partnership web site.